CELEX: 62016CN0159
Language: sl
Date: 2016-03-17 00:00:00
Title: Zadeva C-159/16: Predlog za sprejetje predhodne odločbe, ki ga je vložilo Augstākā tiesa (Latvija) 17. marca 2016 – VAS „Starptautiskā lidosta ‚Rīga‘“/Konkurences padome

30.5.2016   
            
            
               SL
            
            
               Uradni list Evropske unije
            
            
               C 191/15
            
         Predlog za sprejetje predhodne odločbe, ki ga je vložilo Augstākā tiesa (Latvija) 17. marca 2016 – VAS „Starptautiskā lidosta ‚Rīga‘“/Konkurences padome
   (Zadeva C-159/16)
   (2016/C 191/19)
   Jezik postopka: latvijščina
   
      Predložitveno sodišče
   
   Augstākā tiesa
   
      Stranki v postopku v glavni stvari
   
   
      Tožeča stranka: VAS „Starptautiskā lidosta ‚Rīga‘“
   
      Tožena stranka: Konkurences padome
   
      Vprašanja za predhodno odločanje
   
   
               1.
            
            
               Ali je treba člena 102 in 107(1) Pogodbe o delovanju Evropske unije razlagati tako, da je eno in isto ravnanje državnega podjetja mogoče hkrati presojati z vidika obstoja državne pomoči (kot morebitna dodelitev državne pomoči stranki ali trgovinskemu partnerju) in z vidika zlorabe prevladujočega položaja (uporaba diskriminatornih cen)?
            
         
               2.
            
            
               Ali med tema presojama obstaja kakšno zaporedje ali hierarhija?
            
         
               3.
            
            
               Ali lahko javna oblast ali sodišče, kadar odločata o zadevi, ki se nanaša na kršitev pravil konkurence v obliki uporabe diskriminatornih cen za stranke ali trgovinske partnerje državnega podjetja, presodita, da ravnanje gospodarskega subjekta krši člen 102 Pogodbe o delovanju Evropske unije, če kršitev izhaja iz državne pomoči, dodeljene brez predhodnega postopka preverjanja iz člena 108(3) PDEU?